**Андриан и Елис създадоха matura.pmgkk.com**

Сайтът на двамата абитуриенти дванайсетокласниците Елис Джамал Данга от 12 Б и Андриан Стойков от 12 В е сайт за помощ и подготовка за матурата по български език и литература.

Разработката им получи изкючително висока оценка и признание на журито и донесе бронзови медали на създателите си в Ученическата секия на 48-та конфренция на Съюза на математиците в България.

Форумът е изключително престижен за СМБ, съобщи Цветанка Савова, преподавател по информатика и информационни технологии в Математическата гимназия и ръководител на двамата абитуриенти в тяхната разработка.

В продължение на близо три месеца Елис и Андриян разработваха matura.pmgkk.com

Сайтът е безценно помагало в подготовката за държавния зрелостен изпит по български език и литература.

В него се съдържат поредица тестове по езикова култура, с опция да се проверяват отговорите на задачите, с възможности и при грешни отговор, тестът да се решава наново.

 Сайтът съдържа интересна информация за 8-те автора, изучавани в 12 клас и техните произведеиня, които влизат във въпросника за подготовката за матурата по български език. Това са Атанас Далчев, Гео Милев, Димитър Димов, Димитър Талев, Христо Смирненски, Елисавета Багряна, Йордан Йовков, Никола Вапцаров. В сайта могат да се намерят и литературни анализи върху изучаваните произведения, включени в матурата.

 matura.pmgkk.com съдържа две платформи-потребителска и административна, уточняват авторите й Андриан и Елис.

Заради впечатляващата си разработка, освен отличията, като част от приза е и фактът, че двамата вече са приети за студенти в Пловдивския университет.

За бронзовите медалисти от форума на Съюза на математиците в България, предизвикателствата тепърва предстоят:

 За Елис Джамал Данга това е специалността „графичен дизайн“ в Софийския университет. За въстника й Андриян Стойков са компютърните науки и софтуерното инженерство в СУ или в престижен ВУЗ в Англия.

matura.pmgkk.com е само началото, интересното тепърва започва, категорични са двамата абитуриенти от Казанлъшката математическа гимназия.